text: Slikbutik røvet
  30 november 2014 kl. 06.50
  En cirka 20-årig mand bevæbnet med kniv, tog sagen i egen hånd og sprang over disken og stjal penge fra en slikbutik i Esbjerg. Det fortæller politiet til TV SYD.
  Manden var tilsyneladende ikke lækkersulten som butikkens øvrige kunder, da han kom ind i Slikposen på Storegade i Esbjerg lørdag aften.
  Gerningsmanden truede i stedet med en kniv, inden han sprang over disken og tog penge fra kassen.
  Manden beskrives som cirka 20 år, mørk i huden og med mørkt tøj. Han forsvandt ad Storegade i retning mod Østerbyen.
  Røveriet blev anmeldt kl. 19.43.
  Se video fra gerningsstedet i videoen herunder (varighed: 31 sek):
  